Guggenheim ja Guggenheim Helsingin tukisäätiö? – Guggenheim on kansainvälinen taidemuseoverkosto, jota ylläpitää voittoa tavoittelematon Solomon R. Guggenheimin säätiö. – Guggenheim Helsingin Tukisäätiö puolestaan on suomalainen säätiö, jonka tarkoituksena on tukea Helsingin museohankkeen kehittämistä. Tukisäätiön perustivat Matkailu- ja Ravintolapalvelut MaRa ry, Rakennusteollisuus RT ry ja Solomon R. Guggenheim -säätiö.

Guggenheim Helsingin Tukisäätiö on julkistanut listan museohankkeen yksityisistä rahoittajista.

Yksityisen rahoituksen rooli on kasvanut tänään torstaina julkistetussa uudessa ehdotuksessa .

Yksityisellä rahalla maksettaisiin kaupungin tiedotteen mukaan investoinnista ”vähintään 66,4 miljoonaa euroa”. Summasta noin puolet, 33 miljoonaa euroa, pohjautuu perustettavan kiinteistöyhtiön lainajärjestelyyn. Loput on suoria lahjoituksia. Yllä kuva Guggenheimin julkistamasta listasta henkilöitä ja tahoja, jotka osallistuisivat hankkeen rahoitukseen.

Mukana on museohankkeen toteutumisesta suoraan hyötyviä elinkeinoelämän toimijoita kuten matkailualan järjestö Matkailu- ja ravintolapalvelut MaRa sekä kaikki merkittävät risteily- ja laivayhtiöt. Listalla on myös liike-elämän tunnettuja yksityishenkilöitä kuten Liisa ja Jorma Ollila, Anita ja Poju Zabludowicz sekä Rafaela Seppälä.

Listalla on mukana myös kaksi valtionyhtiötä, Finnair ja Finavia, joukko kiinteistöomistajia sekä Erkon, Herlinin ja Ehrnroothin säätiöt.

Lue lisää:

Osan Guggenheimin ”yksityisestä rahoituksesta” maksavatkin valtionyhtiöt

Kansanedustaja pöyristyi Finavian piilottelusta – ”Valtionyhtiöiden Guggenheim-sijoitukset estettävä”

Lue myös: Tässä on uusi ihmetelty Guggenheim-ehdotus: Kaupunki antaisi 80 miljoonaa € – ”Paras esitys Helsingille”

Alla tukisäätiön tiedotteesta löytyvä listaus yksityisen rahoituksen jakautumisesta rakennuskustannusten ja Guggenheim-säätiölle maksettavien lisenssikustannusten välillä.

1. Lisenssimaksu: Solomon R. Guggenheim -säätiölle maksettava lisenssimaksu on yhteensä 20 miljoonaa Yhdysvaltain dollaria (18,4 miljoonaa euroa), joka maksetaan 20 vuoden aikana. Tätä tarkoitusta varten Guggenheim Helsingin Tukisäätiö on saanut lahjoituksen seuraavilta tahoilta:

Hotelli- ja ravintolaklusteri

Etelä-Suomen Matkailu- ja Ravintolayrittäjät ry

Kämp Collection Hotels

Lapland Hotels Oy

Matkailu- ja ravintolapalvelut MaRa

Nordic Choice Hotels

Restel Oy

Royal Ravintolat Oy

Ravintolakolmio-ryhmä

Restamax

SOK

Scandic Hotels Oy

Kiinteistöomistajien klusteri

Arthur Buchardt

CapMan Real Estate

Pandox

Rake

Matkailu- ja kuljetusyritykset

Eckerö Line

Finavia

Finnair

Tallink Silja

Taksi Helsinki

Viking Line

Säätiöt

Jane ja Aatos Erkon säätiö

Louise ja Göran Ehrnroothin säätiö

Yksityishenkilöt

Rafaela Seppälä ja Kaj Forsblom

Liisa ja Jorma Ollila

Jari Ovaskainen

Anita ja Poju Zabludowicz

2. Kiinteistösijoitus: Guggenheim Helsingin Tukisäätiö vastaa 15 miljoonan euron sijoituksesta museon rakentamiseen. Sijoituksen ovat mahdollistaneet Jane ja Aatos Erkon säätiö ja Tiina ja Antti Herlinin säätiö.